Бекъойты Елиоз

Бекъойты Дауыты фырт Елиоз (райгуырдис 1909 азы Хуссар Ирыстоны Джеры хъæуы — амардис 1970-æм азы 2 февралы Цхинвалы) у ирон фыссæг æмæ журналист.

 Цардафыст 
Фынддæсаздзыдæй рафтыд Цæгат Ирыстонмæ. Мызурыбыны куыста æрзæтыссæн фабричы æмæ ахуыр кодта изæрон скъолайы. 1928 азы каст фæци Цхинвалы ахуыргæнджыты скъола æмæ куыста ахуыргæнæгæй, Ростовы рабфакы фæстæ та Рустауы астæуккаг скъолайы директорæй.

Хæсты размæ Елиоз уыд журнал «Фидиуæджы» бæрнон секретарь, стæй та — газет «Коммунист»-ы («Советон Ирыстон»-ы) хайады сæргълæууæг, бæрнон секретарь. Хæстмæ йæ куы акодтой, уæд æй сæвæрдтой æфсæддон газеты редакторæй, стæй та — политхайады инструкторæй.

1944 азы Бекъойы фырт цæфтæй сыздæхт тохы быдырæй. Уыд Хуссар Ирыстоны Фысджыты цæдисы сæрдар. Уый фæстæ куыста Цæгат Ирыстоны радиойы, газет «Рæстдзинад»-ы редакцийы, газет «Советон Ирыстон»-ы бæрнон секретарæй, Хуссар Ирыстоны чингуыты рауагъдады директорæй. 

Бекъойты Елиозы фыццаг радзырд «Ног хъæу» мыхуыры рацыд 1929 азы газет «Хурзæрин»-ы. Уæдæй фæстæмæ йæ чингуытæ баисты дыууадæсæй фылдæр. Æцæг фыссæджы кад ын скодта æртæ чиныгæй фыст роман «Фатъимæт», рацыдысты 1947, 1949, 1958 азты. Ныффыста цалдæр пьесæйы, ирон æвзагмæ раивта А. Чеховы, А. Хъазбегийы, М. Шолоховы, А. Толстойы æмæ æндæр фысджыты уацмыстæ.Цгъойты Хазби. Цæвæг марæджы не ’взæрста — Цхинвал: Рауагъдад «Ирыстон», 1996

 Фиппаинæгтæ 

Елиоз
Категори:Ирон фысджытæ